b'\n_START_ARTICLE_\nEn dag skinner solen ogs\xc3\xa5 p\xc3\xa5 en hunds r\xc3\xb8v\n_START_PARAGRAPH_\nEn dag skinner solen ogs\xc3\xa5 p\xc3\xa5 en hunds r\xc3\xb8v er en roman fra 2007 skrevet af Sanne Munk Jensen.\n_START_SECTION_\nHandling\n_START_PARAGRAPH_\nBogen handler om pigen Alma og hendes halvlilles\xc3\xb8ster Amelia. Pigerne bor hos deres mor, men passer meget sig selv, indtil Alma kommer p\xc3\xa5 efterskole. Her f\xc3\xa5r hun en god veninde, Julie, og da opholdet p\xc3\xa5 skolen er slut, flytter de begge i et kollektiv. Alma har ogs\xc3\xa5 en k\xc3\xa6reste, hvilket g\xc3\xb8r Julie jaloux._NEWLINE_Imens har Amelia det ikke s\xc3\xa5 godt, og hun flytter ind til Alma i kollektivet, hvilket Alma ikke er alt for begejstret for. Amelia f\xc3\xa5r et job og f\xc3\xa5r det bedre i en periode. Men bedst som Alma synes, at det hele g\xc3\xa5r fint, opdager hun, at Amelia tager stoffer. Alma sender derp\xc3\xa5 Amelia hjem til deres mor, men Amelia stikker af, flytter til Esbjerg og f\xc3\xa5r en meget \xc3\xa6ldre k\xc3\xa6reste._NEWLINE_Da Alma finder ud af, at moren er d\xc3\xb8d, bliver hun f\xc3\xb8lelsesm\xc3\xa6ssigt splittet og drikker sig fuld. Hun f\xc3\xa5r hj\xc3\xa6lp af Tobias og kommer p\xc3\xa5 fode igen. Imidlertid d\xc3\xb8r Amelia i en bilulykke sammen med sin k\xc3\xa6reste Kim, og Alma har endnu engang sv\xc3\xa6rt ved at h\xc3\xa5ndtere ulykkerne, men kommer til slut ovenp\xc3\xa5 igen.'